ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ նոյեմբերի 2018 թվականի N - Լ

### «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏՐԱԿԱՆ ՕՐԵՆՍ­ԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄ ԿԱՏԱ­ՐԵ­ԼՈՒ ՄԱՍԻՆ» ԵՎ «ԿԱՌԱՎԱՐՈՒԹՅԱՆ ԿԱՌՈՒՑՎԱԾՔԻ ԵՎ ԳՈՐԾՈՒՆԵՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒ­ԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍ­ՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵՐԻ ՓԱԹԵԹԻ վե­րա­բեր­յալ Հա­­­յաս­­­տա­նի Հա­ն­րա­պե­­­տու­թյան կառա­վա­­րու­­թյան առա­ջար­­կու­թյԱՆ մասին

 -----------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

### 1. Հավանություն տալ «Հայաստանի Հանրապետության ընտրական օրենսգիրք» սահմանադրական օրեն­քում լրացում կատարելու մասին» և «Կառավարության կառուցվածքի և գործունեության մա­սին» Հայաստանի Հանրապետության օրենքում լրացում կատարելու մասին» Հայաս­տա­նի Հանրապետության օրենքների նախագծերի փաթեթի (Պ-408-7.11.2018-ՊԻՄԻ-011/0) վե­րա­բերյալ Հայաս­­տա­նի Հան­րա­պե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կար­գով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2018 թ. նոյեմբերի

 Երևան

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏՐԱԿԱՆ ՕՐԵՆՍ­­ԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱ­ՑՈՒՄ ԿԱՏԱ­ՐԵ­ԼՈՒ ՄԱՍԻՆ» ԵՎ «ԿԱՌԱՎԱՐՈՒԹՅԱՆ ԿԱՌՈՒՑՎԱԾՔԻ ԵՎ ԳՈՐԾՈՒՆԵՈՒԹՅԱՆ ՄԱՍԻՆ» ՀԱ­ՅԱՍ­ՏԱՆԻ ՀԱՆՐԱՊԵՏՈՒ­ԹՅԱՆ ՕՐԵՆՔՈՒՄ ԼՐԱՑՈՒՄ ԿԱ­ՏԱՐԵԼՈՒ ՄԱՍԻՆ» ՀԱՅԱՍ­ՏԱՆԻ ՀԱՆՐԱՊԵՏՈՒ­ԹՅԱՆ ՕՐԵՆՔՆԵՐԻ ՆԱԽԱԳԾԵՐԻ ՓԱԹԵԹԻվե­րա­բեր­յալ (Պ-408-7.11.2018-ՊԻՄԻ-011/0) Հա­­­յաս­­­տա­նի Հա­ն­րա­պե­­­տու­թյան կառա­վա­­րու­­թյան առա­ջար­­կու­թյունԸ

Հայաստանի Հանրապետության կառավարությունն առաջարկում է «Հայաստանի Հան­րապետության ընտրական օրենսգիրք» սահմանադրական օրեն­քում լրացում կա­տա­րելու մասին» և «Կառավարության կառուցվածքի և գործունեության մա­սին» Հայաստանի Հանրապետության օրենքում լրացում կատարելու մասին» Հայաս­տա­նի Հանրապետության օրենք­ների նախագծերի փաթեթով քննարկվող գործող օրենքների հոդվածները թողնել ան­փոփոխ հաշվի առնելով հետևյալ հանգամանքները՝

1. Սահմանադրության 150-րդ հոդվածի համաձայն՝ վարչապետն իր նշանակումից հե­տո հնգօրյա ժամկետում Հանրապետության նախագահին առա­ջարկում է փոխվարչապետ­նե­րի և նախարարների թեկնածուներին, որից հետո եռօր­յա ժամկետում Հան­րապետության նախագահը կամ նշանակում է փոխվարչա­պետ­ներին և նախարար­նե­րին, կամ դիմում է Սահ­մանադրական դատարան: Նշված նորմի վերլուծությունից բխում է, որ կառավարու­թյան կազմավորման հարցում հիմ­նա­կան դերակատարումը վարչապետինն է, և կառավա­րության անդամի թեկնա­ծուի բացառապես Ազգային ժողովում ընտրության արդ­յունքով կա­յուն խորհրդա­րա­նական մեծամասնություն ձևավորած կուսակցության կամ կու­սակցու­թյուն­ների դա­շին­քի պատգամավորների, իսկ կայուն մեծամասնությունը կոալի­ցիա կազմելու մի­ջո­­ցով ձևավորելու դեպքում՝ կոալիցիայի մեջ մտնող կուսակցության կամ կու­սակ­ցություն­նե­րի դաշինքի **պատգամավորների կազմից ձևավորելու պարտա­կա­նու­թյան սահմանումը** խնդրահարույց է Սահմանադրության՝ 148-րդ հոդվածով նախատեսված կառավարության անդամին ներկայացվող պահանջի և 150-րդ հոդվածով նախատեսված կառավարության կազմավորման կարգին համապատասխանության տեսանկյուններից:

2. Սահմանադրությունն ամրագրում է, որ ժողովրդի ներկայացուցչական մարմինն Ազ­գա­­յին ժողովն է, որը ձևավորվում է ընտրությունների արդյունքում, իսկ կառավարու­թյունը՝ որպես գործադիր իշխանության բարձրագույն մարմին, կազմավորվում է վարչա­պետի կող­մից: Կառավարության կազմավորման նման կարգը բխում է վերջինիս սահմանադրա­իրա­վա­կան կարգավիճակից: Կառավարությունը՝ որպես պետության ներքին և արտաքին քա­ղա­քականությունը մշակող ու իրականացնող մարմին, իր գործունեությունն իրականացնում է նախարարությունների միջոցով, որոնցից յուրաքանչյուրին վերապահված գործունեության ոլորտում պետության քաղաքականության իրականացումը ենթադրում է համապատասխան ոլորտը ղեկավարող պաշտոնատար անձի մոտ այդ ոլորտում որոշակի մասնագիտական գիտելիքների և հմտությունների առկայություն:

 3. Հայաստանի Հանրապետության ընտրական օրենսգիրք սահմանա­դրա­կան օրենս­գրքի 8-րդ հոդվածի 4-րդ մասը նախատեսում է ընտրություններին մասնակցող կուսակ­ցու­թյուն­ների կողմից իրենց նախընտրական ծրագրերը ներկայացնելու հայե­ցո­ղական հնա­րա­վորություն: Օրենսգրքում նախընտրական ծրագրի բովանդակության վերաբերյալ որևէ պա­հանջ սահմանված չէ, հետևաբար, կուսակցությունները որևէ կերպ սահմանափակված չեն ցան­կության դեպքում Կառավարության կառուցվածքի և կազմի՝ իրենց համար նախ­ընտ­րելի տարբերակը ներկայացնել նախընտրական ծրագրի շրջանակներում:

**ԵԶՐԱԿԱՑՈՒԹՅՈՒՆ**

**«Հայաստանի Հանրապետության ընտրական օրենսգիրք» սահմանադրական**

 **օրենքում լրացում կատարելու մասին» և «Կառավարության կառուցվածքի և գործունեության մասին» Հայաստանի Հանրապետության օրենքում լրացում կատարելու մասին» ՀՀ օրենքների նախագծերի փաթեթի բյուջետային բնագավառում կարգավորման ազդեցության գնահատման վերաբերյալ**

 ՀՀ օրենքների վերոնշված նախագծերն ընդունվելու կամ չընդունվելու դեպքում, ՀՀ պե­տա­կան և համայնքների բյուջեների մուտքերի և ելքերի, ինչպես նաև բյուջետային բնագավառում քաղաքականության փոփոխմանը չի հանգեցնում:



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ

Ն Ա Խ Ա Գ Ա Հ

0095, ք.Երևան, Մ.Բաղրամյան պող.19

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ՊԱՇՏՈՆԱԿԱՏԱՐ

ՊԱՐՈՆ ՆԻԿՈԼ ՓԱՇԻՆՅԱՆԻՆ

 Հարգելի պարոն Փաշինյան,

 Ձեզ եմ ուղարկում Հայաստանի Հանրապետության Ազգային ժողովի պատգամավոր Խոսրով Հարությունյանի կողմից օրենսդրական նախաձեռնության կարգով ներկայացված «Հայաստանի Հանրապետության ընտրական օրենսգիրք» սահմանադրական օրենքում լրացում կատարելու մասին» և «Կառավարության կառուցվածքի և գործունեության մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքների նախագծերի փաթեթը (Պ-408-7.11.2018-ՊԻՄԻ-011/0):

 ԱՐԱ ԲԱԲԼՈՅԱՆ

|  |  |  |
| --- | --- | --- |
| 2018թ. նոյեմբերի 7 |  |  |

*ՆԱԽԱԳԻԾ*

*Պ-408-07.11.2018-ՊԻՄԻ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏՐԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

***Հոդված 1.*** «Հայաստանի Հանրապետության ընտրական օրենսգիրք» 2016 թվականի մայիսի 25-ի թիվ ՀՕ-54-Ն սահմանադրական օրենքի 8-րդ հոդվածը լրացնել նոր՝ 4.1-րդ մասով.

«4.1. Ազգային ժողովի ընտրություններին մասնակցող կուսակցությունները (կուսակցությունների դաշինքները) կարող են ներկայացնել կառավարության իրենց կողմից առաջարկվող կառուցվածքը եւ կազմը Կենտրոնական ընտրական հանձնաժողովի սահմանած էլեկտրոնային ձեւով` հանձնաժողովի համացանցային կայքում տեղադրելու համար: Կենտրոնական ընտրական հանձնաժողովն ստացված նյութերը տեղադրում է համացանցային կայքում ներկայացվելուց հետո` մինչեւ հաջորդ աշխատանքային օրվա ավարտը, բայց ոչ շուտ, քան նախընտրական քարոզարշավի պաշտոնական մեկնարկը:»:

***Հոդված 2.*** Սույն օրենքի 1-ին հոդվածով նախատեսված էլեկտրոնային ձեւը Կենտրոնական ընտրական հանձնաժողովի կողմից սահմանվում է սույն օրենքն ուժի մեջ մտնելուց հետո մեկ տարվա ընթացքում:

***Հոդված 3.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը, բացառությամբ՝ սույն օրենքի 1-ին հոդվածի, որն ուժի մեջ է մտնում 2021 թվականի հունվարի 1-ից:

*ՆԱԽԱԳԻԾ*

*Պ-4081-07.11.2018-ՊԻՄԻ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԿԱՌԱՎԱՐՈՒԹՅԱՆ ԿԱՌՈՒՑՎԱԾՔԻ ԵՎ ԳՈՐԾՈՒՆԵՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

***Հոդված 1.*** «Կառավարության կառուցվածքի եւ գործունեության մասին» 2018 թվականի մարտի 23-ի թիվ ՀՕ-253-Ն օրենքի 3-րդ հոդվածի լրացնել նոր՝ 1.1-րդ մասով.

«1.1. Կառավարությունը կազմավորվում է Ազգային ժողովում, ընտրության արդյունքով կայուն խորհրդարանական մեծամասնություն ձեւավորած կուսակցության կամ կուսակցությունների դաշինքի պատգամավորների կազմից, իսկ կայուն մեծամասնությունը կոլացիա կազմելու միջոցով ձեւավորվելու դեպքում կոալիցիայի մեջ մտնող կուսակցության կամ կուսակցությունների դաշինքի պատգամավորների կազմից:»:

***Հոդված 2.*** Սույն օրենքն ուժի մեջ է մտնում 2021 թվականի հունվարի 1-ից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏՐԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ԵՎ «ԿԱՌԱՎԱՐՈՒԹՅԱՆ ԿԱՌՈՒՑՎԱԾՔԻ ԵՎ ԳՈՐԾՈՒՆԵՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔՆԵՐԻ ԸՆԴՈՒՆՄԱՆ**

**Առկա խնդիրները:**

Ընտրություններին մասնակցող ցանկացած կուսակցություն հանդես է գալիս նախընտրա­կան ծրագրով եւ խոստումներով՝ փորձելով վստահեցնել ընտրողներին, որ հաղթանակի դեպ­քում (իշխանության գալու պարագայում) կուսակցությունը կիրականացնի իր նախընտ­րա­կան խոստումները՝ դրանով արդարացնելով ընտրողների սպասելիքները իր գործունե­ու­թյունից:

Իսկ ինչպե՞ս է կուսակցությունը իրականացնելու իր նախընտրական խոստումները կամ Ազ­գա­յին Ժողովում մեծամասնություն կազմած քաղաքական ուժը պետական ո՞ր կառույցի մի­ջո­ցով է իրականացնելու իր նախընտրական ծրագիրը: Ակնհայտ է, որ այդ կառույցը Կառա­վա­րությունն է, որին Սահմանադրությամբ վերապահված է հանրային կյանքի տարբեր ոլորտ­ներում քաղաքականության մշակման եւ իրականացման պատասխանատվությունը, ընդ որում՝ այն քաղաքականության, որը բխում է ընտրությունների արդյուքով Ազգային Ժո­ղո­վում քաղաքական մեծամասնություն ձեւավորած կուսակցության նախընտրական ծրա­գրից եւ խոստումներից:

Հետեւաբար՝ չի կարող որեւէ կուսակցություն ընտրությունների ընթացքում հանրությանը խոս­տումներ տալ եւ ստանձնել սեփական քաղաքական պատասխանատվությամբ այդ խոս­տում­ները կատարելու հրապարակային պարտավորություն՝ առանց այդ պատասխա­նատ­վու­թյունը իրականացնելու իրական կարողություններ ունենալու: Այլ կերպ ասած, չի կարող որեւէ կուսակցություն իր նախընտրական խոստումներն իրականացնել, եթե իր կազմում չունի դրանց իրականացնողներին, այսինքն՝ իր Կառավարության պոտենցյալ անդամներին:

Ուստի, հարկ է առաջնորդվել այն պարզ քաղաքական թեզով, որ Կառավարությունն Օրենս­դիր իշխանության (Ազգային Ժողովում քաղաքական մեծամասնության) տրամաբանական շա­րունակությունն է Գործադիր իշխանությունում եւ պետք է ձեւավորվի քաղաքական մեծա­մաս­ննության կազմից: Ընդ որում՝ մեծամասնության կազմից, այլ ոչ թե մեծամասնության հավանությամբ:

**Առաջարկվող կարգավորումները:**

Այսպիսով, եթե ամրագրվում է այն դրույթը, որ Կառավարությունը ձեւավորվում է քաղաքա­կան մեծամասնության կազմից, ապա կառավարության ենթադրյալ անդամները պետք է ընդ­գրկվեն տվյալ կուսակցության նախընտրական ցուցակում, ընդ որում՝ ցուցակի անցողիկ մա­սում, եւ հետեւաբար՝ կստանձնեն ամենաակտիվ մասնակցային դերակատարումը նախ­ընտ­րական մրցապայքարում՝ ներկայացնելով եւ պաշտպանելով իրենց կուսակցության առա­ջարկվող քաղաքականությունը համապատասխան ոլորտներում: Արդյունքում՝ այդ թեկնածուները հենց իրենք անձամբ հանրության առջեւ կուսակցության անունից կստանձ­նեն իրենց վերապահված ոլորտում ընտրողների սպասելիքները բավարարելով քաղաքա­կան պատասխանատվությունը: Հետեւաբար՝ նման համակարգի պարագայում Կառավա­րու­թյունը դառնում է դե ֆակտո ընտրված, քանի որ ընտրողները իրենց քվեն տվյալ կու­սակ­ցությանը տալով, միաժամանակ իրենց վստահությունն են հայտնում հաղթանակի դեպ­քում այդ կուսակցության ձեւավորած Կառավարությանը:

Առաջարկվող համակարգը նոր որակ եւ բովանդակություն կհաղորդի նախընտրական բա­նա­վեճերին: Եթե հայտնի են կուսակցությունների ապագա կառավարությունների կազմերը, այսինքն՝ ապագա հնարավոր վարչապետների, փոխվարչապետների, պաշտպանության, ար­տաքին գործերի, ֆինանսների, կրթության, առողջապահության, գյուղատնտեսության եւ այլ նախարարների կուսակցական թեկնածուները, ապա լրատվամիջոցները ստանում են կա­տարյալ հնարավորություն կազմակերպել եթերում համապատասխան նախարարների թեկ­նածուների կոնկրետ եւ շատ առարկայական հեռուստաբանավեճեր, օգտագործելով սոց­ցանցերի հնարավորությունները եւս, եւ ընտրողին գործնականում հնարավորություն տալ գնահատել յուրաքանչյուր թեկանծուի մասնագիտական կարողությունները՝ տվյալ ոլոր­տում իր սպասելիքները բավարարելու տեսանկյունից եւ ըստ այդմ ձեւավորել սեփական քա­ղաքացիական դիրքորոշումը այս կամ այն կուսակցության հանդեպ:

Առաջարկվող համակարգը ենթադրում է, որ Ազգային Ժողովի ընտրությունների արդյունք­նե­րով ձեւավորված քաղաքական մեծամասնությունն իր ցուցակից կձեւավորի Կառավարու­թյունը, իսկ նրանց թափուր մանդատները կլրացվեն ցուցակի հաջորդ համարներում գրանց­ված պատգամավորի թեկնածուները:

Այս առաջարկը կգործի նաեւ հետընտրական կոալիցիայի ձեւավորման դեպքում եւ կնպաս­տի, որպեսզի կոալիցիոն գործընկերները կառավարության պորտֆելները բաշխելիս առաջ­նորդ­վեն նախարարի այս կամ այն թեկնածուի վերաբերյալ նախընտրական փուլում ձեւա­վոր­ված հանրային կարծիքը հաշվի առնելով:

Կառավարությանը անվստահություն հայտնելու դեպքում, քաղաքական մեծամասնությունը (կոալիցիան) նոր կառավարության կազմում կարող է թողնել նախկին կազմից այն անդամ­նե­րին, որոնք արդարացրել են իրենց, ինչպես նաեւ իր կազմից համալրել Կառավարության նոր անդամներով՝ նշանակելով Վարչապետին:

Առաջարկվող համակարգի պայմաններում ընդիմությունը ներկայացնող յուրաքանչյուր կու­սակ­ցություն հնարավորություն է ունենում ձեւավորել այսպես կոչված իր ՛՛ստվերային ոչ ֆոր­մալ կառավարությունը՛՛, որի կազմում կընդգրկվեն այդ կուսակցության կողմից հայ­տա­րար­ված անձինք, որոնց մի մասը, լինելով նախընտրական ցուցակի անցողիկ մասում, կստա­նան պատգամավորական մանդատ, իսկ մի մասն էլ չի լինի պատգամավոր: Բայց բո­լոր դեպքերում այդ կազմում հայտարարված յուրաքանչյուր քաղաքական գործիչ ակ­տի­վո­րեն կհետեւի եւ կվերլուծի գործող կառավարությունում իր օպպոնենտ նախարարի գոր­ծու­նե­ությունը, հանդես կգա հրապարակային քննադատությամբ, օգտագործելով ԶԼՄ-ների բո­լոր հնարավորությունները, կփորձի ազդել հանրային կարծիքի ձեւավորման վրա եւ նպաս­տել ընդիմություն հանդիսացող իր կուսակից գործընկերների արդյունավետ գործունե­ու­թյանը Խորհրդարանում, այդ թվում՝ հիմնավորված օրենսդրական նախաձեռնություններով հանդես գալուն :

Ավելին, քաղաքական իրողությունների փոփոխության դեպքում ընդիմությունը անմիջապես պատրաստ կլինի հանրությանը սեփական Կառավարությամբ ներկայանալուն: Եվ քանի որ այդ Կառավարությունը հանրությանը հայտնի կլինի դեռեւս նախորդ նախընտրական մրցա­պայ­քարից եւ Կառավարության գործունեության վերաբերյալ մասնագիտական քնննա­դատա­կան վերլուծություններերից, ապա այդ քայլը չի որակվի որպես քաղաքական անա­կըն­կալ, հնարավորինս բացառելով վերջինից բխող բոլոր ոչ ցանկալի հետեւանքները:

Իսկ կարո՞ղ է որեւէ կուսակցություն չհրապարակել Կառավարության իր կազմը: Իհարկե կա­րող է, բայց ակնհայտ է, որ նման քաղաքական ուժը չի կարող որեւէ կերպ հավակնել ազ­դե­ցիկ կամ հիմնական քաղաքական խաղացողի կարգավիճակին եւ կունենա դրան հա­մա­պա­տասխան հանրային հեղինակություն: Կառավարության կազմի չհրապարակելը չի կա­րող ընտրություններին մասնակցելու խոչնդոտ դիտվել:

**Ակնկալվող արդյունքները:**

1.Առաջարկվող համակարգը էապես փոխում է կուսակցությունների նախընտրական ցու­ցակ­ները կազմելու տրամաբանությունը եւ կուսակցական ղեկավարների մոտիվացիան: Ցան­կացած կուսակցություն պետք է ձգտի ընտրություններում ընտրողին ներկայանալ հանրային կյանքի բոլոր ոլորտներից քաջատեղյակ եւ բանիմաց քաղաքական թիմ: Հետեւաբար նա առանձնակի ջանքեր կգործադրի իր նախընտրական ցուցակի անցողիկ մա­սերում ընդգրկել պրոֆեսիոնալների: Իսկ այս հանգամանքը ենթադրում է, որ կուսակցու­թյուն­ները ստիպված կլինեն մինչ ընտրությունները իրենց կազմեերում ընդգրկել բանիմաց եւ մասնագիտական կարողություններ ունեցող այնպիսի անհատների,որոնք կիսում են հան­րա­յին կյանքի կազմակերպման տվյալ կուսակցության գաղափարաբանական հա­յե­ցա­կար­գը: Իսկ իրական պրոֆեսիոնալները առանձնահատուկ ուշադրություն կդարձնեն այդ հան­գա­մանքին, որպեսզի գնահատեն իրենց անձնական ընկալումների ու կուսակցության քա­ղա­քական պլատֆորմի համատեղելիությունը: Այս հանգամանքը, ըստ էության կարող է ազ­դակ դառնալ կուսակցությունների համար ձեւավորել սեփական քաղաքական գաղա­փա­րա­բա­նական պլատֆորմը՝ աջ, ձախ, աջակենտրոն, ձախակենտրոն եւ այլն: Այսինքն, մի կող­մից ձեւավորվում են իրական իրավաքաղաքական խթաններ կուսակցությունների անհա­տա­կան կազմը պրոֆեսիոնալներով համալրելու համար, հետեւաբար կուսակցութունների քա­ղաքական որակները բարելավելու, որոկյալ քաղաքական որոշումներ կայացնելու համար ան­հրաժեշտ ներկուսակցական կարողություններ ձեւավորելու համար, մյուս կողմից այս պա­րագան կուսակցույուններին կանգնեցնում է սեփական քաղաքական պլատֆորմը հան­րա­յին կյանքի արդյուավետ կազմակերպման պահանջներին համապատասխա­նեց­նե­լու հրա­մայականի առջեւ, ինչն, անշուշտ, որակ եւ բովանդակություն կհաղորդի քաղաքա­կա­նու­թյանը: Կասկածից վեր է, որ այս ամենը բխում է հանրային կյանքի ժողովրդավարաց­ման գործընթացն անշրջելի դարձնելու հրամայականից:

2. Առաջարկվող համակարգը խթանում է հասարակության առողջ ոււժերի հոսքը դեպի կու­սակ­ցություններ՝ նպաստելով վերջիններիս քաղաքական կարողությունների զարգացմանը: Քաղաքացիական եւ քաղաքական ակտիվ դիրքորոշում ունեցող, հոգեւոր եւ մտավոր ար­ժեք­նեեր կրող, մասնագիտական կարողություններ ունցող մեր ոչ բոլոր քաղաքացիներն են ընդ­գրկված կուսակցություններում եւ ուղղակի ներգրավված պետականաշինության գործ­ընթացում: Մինչ դեռ քիչ չեն այն քաղաքացիները, որոնք շատ ավելի պատշաճ եւ պա­տաս­խա­նատու կարող էին իրականացնել պատգամավորի կամ համապատասխան նախարարի գործառույթները:Ուստի, հաշվի առնելով, որ կուսակցություններին է վերապահված հան­րա­յին կյանքի կազմակերպման քաղաքական պատասխանատվությունը, առաջանում է վեր­ջի­նիս արդյունավետ իրականացումը երաշխավորող իրավական համակարգերի ձեւավորման անհրաժեշտություն: Ներկայացվող առաջարկությունը երաշխավորում է, որ ցանկացած ոք քա­ղաքական կարիերա ձեւավորելու իր առողջ ձգտումը կարող է իրականացնել իր քա­ղա­քա­կան ընկալումներին համախպատասխանող գաղափարախոսություն դավանող կու­սակ­ցու­թյան միջոցով՝ նրա կազմում: Այս համակարգը խթանում է հասարակության առողջ ոււժե­րի հոսքը դեպի կուսակցություններ՝ նպաստելով վերջիններիս քաղաքական կարո­ղու­թյունների զարգացմանը եւ միջկուսակցական մրցակցության ձեւավորմանը:

3.Կուսակցությունները կարող են վերածվել փորձառու եւ հմուտ քաղաքական գործիչների ձեւա­վորման իրական դարբնոցների:

Մասնագիտական կարողություններ ունենալը որակյալ քաղաքական որոշումներ կայաց­նե­լու համար անհրաժեշտ, բայց ոչ բավարար պայմանն է: Հմուտ քաղաքական գործիչ դառ­նա­լու համար անհրաժեշտ է քաղաքական պայքարի փորձ, բանավիճելու եւ բանակցելու հմտու­թյուն եւ այլն: Այս որակները հաջողությամբ կարող են ձեռք բերվել ներկուսակցական կյանքում ակտիվ մասնակցությամբ, ինչպես նաեւ միջկուսակցական պայքարի ընթացքում: Նման փորձառությամբ կուսակցականները որեւէ կուսակցության քաղաքական ամեենա­լուրջ կապիտալն է եւ ամենագլխավոր հաղթաթուղթը:

4. Առաջարկվող համակարգը խթանում է ներկուսակցական ժողովրդավարությունը եւ նա­խա­դրյալներ ստեղծում մրցունակ կուսակցություններ ձեւավորելու համար: Ներկուսակ­ցա­կան կյանքում իրական պրոֆեսիոնալների հայտնվելը կխթանի ներկուսակցական դիս­կուր­սի ծավալմանը , կնպաստի քաղաքական որոշումների նախապատրաստման գործընթացի որակների բարելավմանը եւ նախադրյալներ կստեղծի աստիճանաբար քաղաքական պրո­ցե­սից ագրեսիվ միջակին դուրս մղելու համար՝ նպաստելով կուսակցության մրցակցայյին կարողությունների բարելավմանը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏՐԱԿԱՆ ՕՐԵՆՍԳԻՐՔ»**

**ՍԱՀՄԱՆԱԴՐԱԿԱՆ ՕՐԵՆՔԻ ԼՐԱՑՎՈՂ ՀՈԴՎԱԾԻ ՎԵՐԱԲԵՐՅԱԼ**

**Հոդված 8. Ընտրությունների հրապարակայնությունը**

1. Ընտրությունները նախապատրաստվում և անցկացվում են հրապարակայնորեն:

2. Կենտրոնական ընտրական հանձնաժողովի ենթաօրենսդրական նորմատիվ իրավական ակտերը հրապարակվում և ուժի մեջ են մտնում «Իրավական ակտերի մասին» Հայաստանի Հանրապետության օրենքով սահմանված կարգով:

Կենտրոնական ընտրական հանձնաժողովի ենթաօրենսդրական նորմատիվ իրավական ակտերը պետական գրանցում ստանալուց և Կենտրոնական ընտրական հանձնաժողովում մուտքագրվելուց հետո՝ մինչև հաջորդ օրվա ավարտը, իսկ Ազգային ժողովի ընտրությունների ժամանակահատվածում` նույն օրը, տեղադրվում են Կենտրոնական ընտրական հանձնաժողովի համացանցային կայքում:

Կենտրոնական ընտրական հանձնաժողովի անհատական իրավական ակտերն ուժի մեջ են մտնում «Իրավական ակտերի մասին» Հայաստանի Հանրապետության օրենքով սահմանված կարգով և ժամկետներում, բացառությամբ սույն օրենսգրքով սահմանված դեպքերի: Այդ ակտերն ընդունվելուց հետո՝ մինչև հաջորդ օրվա ավարտը, տեղադրվում են Կենտրոնական ընտրական հանձնաժողովի համացանցային կայքում:

Կենտրոնական ընտրական հանձնաժողովի համացանցային կայքն է՝ www.elections.am:

3. Ընտրությունների կազմակերպման և անցկացման հրապարակայնությունն ու թափանցիկությունն ապահովելու, հանրային իրազեկման մակարդակը բարձրացնելու, Կենտրոնական ընտրական հանձնաժողովի համացանցային կայքի, «Ընտրություններ» ավտոմատացված համակարգի անվտանգությունը, պաշտպանվածությունը և անխափան աշխատանքն ապահովելու, ընտրական հանձնաժողովներին սույն օրենսգրքով վերապահված լիազորությունները պատշաճ իրացնելու նպատակով համապատասխան ընտրական հանձնաժողովներն ապահովվում են անհրաժեշտ ծրագրատեխնիկական և կապի միջոցներով, սարքավորումներով և գույքով:

4. Ազգային ժողովի, Երևան քաղաքի (այսուհետ` Երևան), Գյումրի քաղաքի (այսուհետ՝ Գյումրի), Վանաձոր քաղաքի (այսուհետ՝ Վանաձոր) ավագանիների ընտրություններին մասնակցող կուսակցությունները (կուսակցությունների դաշինքները) կարող են ներկայացնել իրենց նախընտրական ծրագրերը Կենտրոնական ընտրական հանձնաժողովի սահմանած էլեկտրոնային ձևով` հանձնաժողովի համացանցային կայքում տեղադրելու համար: Կենտրոնական ընտրական հանձնաժողովն այդ ծրագրերը տեղադրում է համացանցային կայքում ներկայացվելուց հետո` մինչև հաջորդ աշխատանքային օրվա ավարտը, բայց ոչ շուտ, քան նախընտրական քարոզարշավի պաշտոնական մեկնարկը:

*4.1. Ազգային ժողովի ընտրություններին մասնակցող կուսակցությունները (կուսակցությունների դաշինքները) կարող են ներկայացնել իրենց առաջարկած կառավարության կառուցվածքը և կազմը Կենտրոնական ընտրական հանձնաժողովի սահմանած էլեկտրոնային ձևով` հանձնաժողովի համացանցային կայքում տեղադրելու համար: Կենտրոնական ընտրական հանձնաժողովն ստացված նյութերը տեղադրում է համացանցային կայքում ներկայացվելուց հետո` մինչև հաջորդ աշխատանքային օրվա ավարտը, բայց ոչ շուտ, քան նախընտրական քարոզարշավի պաշտոնական մեկնարկը:*

5. Գրանցման համար սույն օրենսգրքով սահմանված ժամկետի ավարտից հետո` 5 օրվա ընթացքում, թեկնածուները համապատասխան ընտրական հանձնաժողով են ներկայացնում իրենց գույքի և եկամուտների մասին հայտարարագիր:

Ընտրություններին մասնակցող կուսակցությունների ընտրական ցուցակների գրանցման համար սույն օրենսգրքով սահմանված ժամկետի ավարտից հետո` 5 օրվա ընթացքում, ընտրություններին մասնակցող կուսակցությունները (կուսակցությունների դաշինքները) Կենտրոնական ընտրական հանձնաժողով են ներկայացնում կուսակցության (կուսակցությունների դաշինքում ընդգրկված կուսակցությունների) գույքի և եկամուտների մասին հայտարարագիր:

Հայտարարագրում նշվում են սույն օրենսգրքով սահմանված գրանցման համար փաստաթղթերի ներկայացման ամսվա 1-ի դրությամբ գույքի կազմը, ինչպես նաև գրանցման փաստաթղթերի ներկայացման ժամկետի ամսվան նախորդող 12 օրացուցային ամիսների ընթացքում ստացված եկամուտները:

Հայտարարագրերի ձևերը (էլեկտրոնային ձևերը) և ներկայացման կարգը սահմանում է Կենտրոնական ընտրական հանձնաժողովը:

6. Ընտրություններին մասնակցող կուսակցությունների (կուսակցությունների դաշինքների կազմում ընդգրկված կուսակցությունների) հայտարարագրերը ներկայացնելուց հետո` եռօրյա ժամկետում, տեղադրվում են հանձնաժողովի համացանցային կայքում: Թեկնածուների հայտարարագրերի պատճենները, գրավոր դիմումի հիման վրա, տրամադրվում են վստահված անձանց, զանգվածային լրատվության միջոցների ներկայացուցիչներին, դիտորդներին:

7. Ազգային ժողովի ընտրությունների ժամանակ` քվեարկության օրվանից առաջ 30-րդ, 20-րդ և 10-րդ օրը, բնակչության պետական ռեգիստրը վարող Հայաստանի Հանրապետության կառավարության կողմից լիազորված պետական կառավարման մարմինը (այսուհետ` լիազոր մարմին) հրապարակում է Հայաստանի Հանրապետության ընտրողների ռեգիստրում ընդգրկված ընտրողների ընդհանուր թիվը` նշելով նաև ըստ գտնվելու վայրի ընտրողների և հաշվառում չունեցող ընտրողների թիվը: Ազգային ժողովի ընտրությունների ժամանակ` քվեարկության նախորդ օրը, լիազոր մարմինը հրապարակում է Հայաստանի Հանրապետության ընտրողների ռեգիստրում ընդգրկված ընտրողների ընդհանուր թիվը` նշելով նաև ըստ գտնվելու վայրի ընտրողների, հաշվառում չունեցող ընտրողների, ընտրական տեղամասեր գործուղվող ոստիկանության ծառայողների, ստացիոնար բուժում իրականացնող բժշկական հաստատությունում գտնվող ընտրողների ընդհանուր թիվը:

8. Ընտրողները սույն օրենսգրքով սահմանված կարգով տեղեկացվում են ընտրական հանձնաժողովների կազմերի, գտնվելու վայրերի, աշխատաժամերի, ընտրողների ցուցակներում տեղ գտած անճշտությունների վերաբերյալ դիմումներ տալու ժամկետների, թեկնածուների առաջադրման և գրանցման ժամկետների, քվեարկության օրվա, տեղի, ժամանակի, քվեարկության և ընտրությունների արդյունքների մասին:

9. Քվեարկության օրը տեղամասային ընտրական հանձնաժողովները պարտավոր են մինչև ժամը 11.30-ը, 14.30-ը, 17.30-ը և 20.30-ը տարածքային ընտրական հանձնաժողով հաղորդել համապատասխանաբար մինչև ժամը 11.00-ն, 14.00-ն, 17.00-ն և 20.00-ն տվյալ ընտրական տեղամասում քվեարկությանը մասնակցած ընտրողների թիվը: Տարածքային ընտրական հանձնաժողովներն այդ տվյալները նույն պարբերականությամբ ամփոփում, հրապարակում և հաղորդում են Կենտրոնական ընտրական հանձնաժողով: Կենտրոնական ընտրական հանձնաժողովն Ազգային ժողովի ընտրությունների ժամանակ՝ քվեարկության օրը` ժամը 9.00-ին, տեղեկություններ է հրապարակում ընտրությունների ընթացքի մասին, իսկ ժամը 12.00-ից սկսած` մինչև ժամը 21.00-ն, երեքժամյա պարբերականությամբ, ըստ ընտրական տարածքների, մարզկենտրոնների և ընտրական տարածքի` 10 000-ից ավելի ընտրող ունեցող համայնքների և Երևան քաղաքի, հրապարակում է տեղեկություններ՝ մինչև նախորդ ժամը քվեարկությանը մասնակցած ընտրողների թվի վերաբերյալ: Քվեարկությանը մասնակցած ընտրողների թվի մասին տեղեկությունների հրապարակումից հետո դրանք, ըստ ընտրական տեղամասերի, տեղադրվում են հանձնաժողովի համացանցային կայքում:

Ազգային ժողովի ընտրությունների ժամանակ Կենտրոնական ընտրական հանձնաժողովը սույն մասով նշված տվյալները հրապարակում է հանրային ռադիոյի և հանրային հեռուստատեսության ուղիղ եթերով Կենտրոնական ընտրական հանձնաժողովի նստավայրից:

10. Ազգային ժողովի, Երևանի ավագանու ընտրությունների ժամանակ Կենտրոնական ընտրական հանձնաժողովը ոչ ուշ, քան քվեարկության հաջորդ օրը` ժամը 00.00-ից սկսած, իրականացնում է քվեարկության արդյունքների աղյուսակավորում` ըստ ընտրական տեղամասերի, տարածքային ընտրական հանձնաժողովների սպասարկման տարածքների և ընտրական տարածքների:

Կենտրոնական ընտրական հանձնաժողովն ավարտում է քվեարկության նախնական արդյունքների աղյուսակավորումը և հանձնաժողովի համացանցային կայքում ներբեռնելու հնարավորությամբ տեղադրում է ընտրական տեղամասից քվեարկության արդյունքների վերաբերյալ վերջին տեղեկությունները ստանալուց հետո` ոչ ուշ, քան մեկ ժամվա ընթացքում, սակայն ոչ ուշ, քան քվեարկության ավարտից հետո` 24 ժամվա ընթացքում:

Ազգային ժողովի, Երևանի ավագանու ընտրությունների ժամանակ Կենտրոնական ընտրական հանձնաժողովը ընտրության արդյունքներով որոշումն ընդունելուց հետո՝ ոչ ուշ, քան նիստի ավարտից հետո՝ մեկ ժամվա ընթացքում, քվեարկության արդյունքների վերջնական աղյուսակավորումը` ըստ ընտրական տեղամասերի, տարածքային ընտրական հանձնաժողովների սպասարկման տարածքների և ընտրական տարածքների ներբեռնելու հնարավորությամբ, տեղադրում է հանձնաժողովի համացանցային կայքում:

11. Ընտրական հանձնաժողովների նիստերին, ինչպես նաև քվեարկության ամբողջ ընթացքում քվեարկության սենյակում սույն օրենսգրքով սահմանված կարգով իրավունք ունեն ներկա գտնվելու վստահված անձինք, դիտորդները, այցելուները, զանգվածային լրատվության միջոցների ներկայացուցիչները, ինչպես նաև վերադաս ընտրական հանձնաժողովի անդամները` վերադաս հանձնաժողովի նախագահի համաձայնությամբ կամ հանձնարարությամբ: Ընտրական հանձնաժողովների նիստերը (այդ թվում՝ տեղամասում քվեարկության արդյունքների ամփոփման նիստը), ինչպես նաև քվեարկության ընթացքը վստահված անձինք, դիտորդները, այցելուները, զանգվածային լրատվության միջոցների ներկայացուցիչները կարող են լուսանկարել, տեսանկարահանել`

չխախտելով ընտրողների քվեարկության գաղտնիության իրավունքը:

11.1. Ազգային ժողովի ընտրությունների ժամանակ կառավարության սահմանած կարգով անցկացված մրցույթի արդյունքում ընտրված մասնագիտացված կազմակերպությանը Կենտրոնական ընտրական հանձնաժողովը թույլատրում է իրականացնել բոլոր ընտրական տեղամասերից քվեարկության ընթացքի և քվեարկության արդյունքների ամփոփման գործընթացի տեսանկարահանում և միաժամանակյա համացանցային հեռարձակում՝ ուղիղ ժամանակային ռեժիմում՝ հատուկ ստեղծված կայքի (կայքերի) միջոցով:

Տեսանկարահանումը պետք է իրականացվի անշարժ տեսախցիկների միջոցով:

Տեսախցիկների տեսադաշտում պետք է լինեն քվեատուփը, տեղամասային կենտրոնն ու դրա մուտքը՝ մինչև 50 մետր շառավղով, ինչպես նաև ընտրողների գրանցման, քվեարկության ծրարների ու քվեաթերթիկների հատկացման և քվեարկության արդյունքների ամփոփման գործընթացները: Տեսանկարահանումը և համացանցային հեռարձակումը պետք է իրականացվեն սույն օրենսգրքով սահմանված՝ քվեարկության գաղտնիության սկզբունքի պահպանմամբ:

Տեղամասային կենտրոնի տարածքը տիրապետողը և ընտրական հանձնաժողովները պարտավոր են աջակցել մասնագիտացված կազմակերպությանը տեսանկարահանման և համացանցային հեռարձակման գործընթացը կազմակերպելու հարցում, սակայն պատասխանատվություն չեն կրում գործընթացի կազմակերպման և դրա որակի համար:

Մասնագիտացված կազմակերպությունն ընտրական տեղամասում իրականացված տեսանկարահանված նյութերից պատճեններ՝ գրավոր դիմումի հիման վրա, տրամադրում է ընտրական հանձնաժողովներին, ընտրություններին մասնակցող կուսակցություններին և դիտորդական առաքելություն իրականացրած կազմակերպություններին՝ պատճենահանման ինքնարժեքի վճարման պայմանով:

Դիմումը կարող է ներկայացվել մինչև Ազգային ժողով ընտրվելու մասին Կենտրոնական ընտրական հանձնաժողովի որոշման վիճարկման համար սահմանված ժամկետի ավարտը, իսկ այդ որոշման վիճարկման դեպքում` մինչև սահմանադրական դատարանի որոշում ընդունելը: Դիմումը պետք է ներառի այն ընտրական տեղամասի համարը, որի տեսանկարահանված նյութերից պահանջվում է պատճենը, և դիմումի հետ պետք է ներկայացվի մասնագիտացված կազմակերպության կողմից սահմանված պահանջները բավարարող էլեկտրոնային կրիչ:

Տեսանկարահանված նյութերն արխիվացնում է մասնագիտացված կազմակերպությունը և պահպանում ընտրական փաստաթղթերի պահպանման համար սահմանված կարգով:

12. Զորամասերում հաշվառված ընտրողների թիվը, ինչպես ընդհանուր, այնպես էլ ըստ ընտրական տեղամասերի, այն ընտրական տեղամասերի համարները և գտնվելու վայրերը, որտեղ քվեարկում են զորամասերում կազմվող ընտրողների ցուցակներում ընդգրկված ընտրողները, զորամասերում կազմվող ընտրողների ցուցակները հրապարակման ենթակա չեն, դրանցից քաղվածքներ չեն կատարվում:

**ՏԵՂԵԿԱՆՔ**

**«ԿԱՌԱՎԱՐՈՒԹՅԱՆ ԿԱՌՈՒՑՎԱԾՔԻ ԵՎ ԳՈՐԾՈՒՆԵՈՒԹՅԱՆ ՄԱՍԻՆ» ՕՐԵՆՔԻ**

**ԼՐԱՑՎՈՂ ՀՈԴՎԱԾԻ ՎԵՐԱԲԵՐՅԱԼ**

**Հոդված 3.** Կառավարության կազմավորման կարգը և ժամկետները

1. Կառավարությունը կազմավորվում է վարչապետ նշանակվելուց հետո՝ տասնհինգօրյա

ժամկետում: Իր նշանակումից հետո վարչապետը հնգօրյա ժամկետում Հանրապետության նախագահին է ներկայացնում առաջին փոխվարչապետի, փոխվարչապետների և նախարարների թեկնածու նշանակելու մասին գրավոր առաջարկություն, որը ներառում է համապատասխան թեկնածուի ազգանունը, անունը, հայրանունը և համապատասխան պաշտոնը, որում առաջարկվում է նշանակել նրան:

*1.1. Կառավարությունը կազմավորվում է Ազգային ժողովում, ընտրության արդյունքով*

*կայուն խորհրդարանական մեծամասնություն ձևավորած կուսակցության կամ*

*կուսակցությունների դաշինքի կազմից, իսկ կայուն մեծամասնությունը կոլացիա կազմելու*

*միջոցով ձևավորվելու դեպքում կոալիցիայի մեջ մտնող կուսակցության կամ*

*կուսակցությունների դաշինքի կազմից:*

2. Վարչապետի գրավոր առաջարկությանը կից Հանրապետության նախագահին ներկայացվում են նաև՝

1) թեկնածուի գրավոր հայտարարությունը՝ Կառավարության անդամի համապատասխան

պաշտոնում նշանակվելու համաձայնության մասին.

2) տեղեկանք՝ թեկնածուի` վերջին չորս տարում միայն Հայաստանի Հանրապետության

քաղաքացի հանդիսանալու և վերջին չորս տարում Հայաստանի Հանրապետությունում մշտապես բնակվելու մասին.

3) հայերենին տիրապետելու հանգամանքը հավաստող փաստաթղթի պատճենը կամ

Հայաստանի Հանրապետության կրթության և գիտության նախարարության տված տեղեկանքը.

4) թեկնածուի՝ անձը հաստատող փաստաթղթի պատճենը.

5) թեկնածուի համառոտ կենսագրությունը.

6) Կառավարության անդամ նշանակելու մասին Հանրապետության նախագահի համապատասխան հրամանագրի նախագիծը:

3. Սույն հոդվածի իմաստով` հայերենին տիրապետելու հանգամանքը հավաստող փաստաթուղթ է համարվում ուսումնական հաստատություններում հայերենով կրթություն ստացած կամ կրթական ծրագրերով նախատեսված հայոց լեզու առարկայի ուսումնառությունն ավարտած և ամփոփիչ ատեստավորում անցած լինելու վերաբերյալ ուսումնական հաստատությունների տված վկայականը, ատեստատը կամ դիպլոմը:

4. Սույն հոդվածի 2-րդ մասում նշված տեղեկանքները տրամադրվում են «Հայաստանի

Հանրապետության ընտրական օրենսգիրք» սահմանադրական օրենքով սահմանված կարգով:

5. Սույն հոդվածի 1-ին և 2-րդ մասերով նախատեսված փաստաթղթերը և տեղեկությունները

ներկայացվելուց հետո Հանրապետության նախագահը եռօրյա ժամկետում հրամանագիր է

ընդունում առաջարկված թեկնածուին Կառավարության անդամ նշանակելու վերաբերյալ կամ դիմում է Սահմանադրական դատարան:

6. Եթե Սահմանադրական դատարանը որոշում է, որ Հանրապետության նախագահին

ներկայացված առաջարկությունը համապատասխանում է Սահմանադրությանը, ապա

Հանրապետության նախագահը եռօրյա ժամկետում հրամանագիր է ընդունում Կառավարության անդամին նշանակելու վերաբերյալ:

7. Եթե Սահմանադրական դատարանը որոշում է, որ Հանրապետության նախագահին

ներկայացված առաջարկությունը չի համապատասխանում Սահմանադրությանը, ապա

վարչապետը հնգօրյա ժամկետում սույն հոդվածի 2-րդ մասով սահմանված կարգով առաջարկում է նոր թեկնածու:

8. Եթե Հանրապետության նախագահը եռօրյա ժամկետում չի կատարում սույն հոդվածի 5-6-րդ մասերում նշված գործողությունները, ապա Սահմանադրության 150-րդ հոդվածի համաձայն՝ համապատասխան փոխվարչապետը կամ նախարարը նշանակված է համարվում իրավունքի ուժով, որի մասին վարչապետն անհապաղ գրավոր հայտարարություն է տարածում: Գրավոր հայտարարությունն ստորագրում է վարչապետը, և հրապարակվում է Կառավարության պաշտոնական կայքէջում:

9. Կառավարությունը համարվում է կազմավորված, եթե նշանակվել է Կառավարության

անդամների առնվազն երկու երրորդը:

**ՍԱՀՄԱՆԱԴՐՈՒԹՅՈՒՆ**

|  |  |
| --- | --- |
| **Հոդված 148.** | **Կառավարության անդամին ներկայացվող պահանջները** |

 1. Կառավարության անդամը պետք է բավարարի պատգամավորին ներկայացվող պահանջները:

2. Կառավարության անդամի վրա տարածվում են պատգամավորի համար սահմանված անհամատեղելիության պահանջները: Նրա համար օրենքով կարող են սահմանվել անհամատեղելիության լրացուցիչ պահանջներ:

|  |  |
| --- | --- |
| **Հոդված 150.** | **Կառավարության կազմավորումը** |

Կառավարությունը կազմավորվում է վարչապետ նշանակվելուց հետո՝ տասնհինգօրյա ժամ­կետում: Իր նշանակումից հետո վարչապետը հնգօրյա ժամկետում Հանրապետության նա­խագահին առաջարկում է փոխվարչապետների և նախարարների թեկնածուներին: Հան­րա­պետության նախագահը եռօրյա ժամկետում կամ նշանակում է փոխվար­չա­պետներին և նա­խարարներին, կամ դիմում է Սահմանադրական դատարան: Սահմանադրական դա­տա­րանը դիմումը քննում և որոշում է կայացնում հնգօրյա ժամկետում: Եթե Հանրապետության նա­խագահը եռօրյա ժամկետում չի կատարում սույն հոդվածով սահմանված պահանջները, ապա համապատասխան փոխվարչապետը կամ նախարարը նշանակված է համարվում իրա­վունքի ուժով: